Գերմանական աշուն

**Գերմանական աշուն** (), 1977 թվականի երկրորդ կեսին տեղի ունեցած իրադարձությունների շարք, որը կապված է Կարմիր բանակ կուսակցության (RAF) կողմից արդյունաբերող և քաղաքական գործիչ (նախկին նացիստ և ՔԴՄ անդամ), այդ ժամանակ Արևմտյան Գերմանիայի Գործատուների միությունների դաշնային միության (BDA) և Գերմանական արդյունաբերողների ֆեդերացիայի (BDI) նախագահ, Հանս Մարտին Շլեյերի առևանգման և սպանության, ինչպես նաև Պաղեստինի ազատագրման ժողովրդական ճակատի (ՊԱԺՃ) կողմից Լուֆթհանզա ավիակընկերության «Landshut» ինքնաթիռի գրավման հետ:

Ահաբեկիչները պահանջել են ազատ արձակել Շտամմհայմի բանտում պահվող RAF կուսակցության տասը անդամներին և Թուրքիայում պահվող պաղեստինցի երկու հայրենակիցներին, ինչպես նաև 15 միլիոն դոլար՝ պատանդների դիմաց: Բանկիր Յուրգեն Պոնտոյի սպանությունը 1977 թվականի հուլիսի 30-ին նշանավորեց «Գերմանական աշնան» սկիզբը։ Այն ավարտվել է հոկտեմբերի 18-ին «Landshut»-ի ազատագրմամբ, Շլեյերի սպանությամբ և իրենց իսկ բանտախցերում RAF ահաբեկիչների առաջին սերնդի առաջնորդների մահով։

«Գերմանական աշուն» տերմինն առաջացել է «Deutschland im Herbst» («Գերմանիան աշնանը», 1978) ֆիլմի շնորհիվ։ Սա կոլեկտիվ ֆիլմ է, որը լուսաբանում է RAF-ի ահաբեկչական գործունեության ժամանակաշրջանի սոցիալական մթնոլորտը՝ առաջարկելով տարբեր քննադատական հեռանկարներ և փաստարկներ: Որպես ռեժիսոր հանդես են եկել Հանս Փիթեր Քլոոսը, Ռայներ Վերներ Ֆասբինդերը, Ալեքսանդր Կլյուգեն, Մաքսիմիլիանա Մայքան, Էդգար Ռայցը, Կատյա Ռուպեն, Ֆոլկեր Շլենդորֆը, Պետեր Շուբերտը և Բերնհարդ Զինքելը։ Ֆիլմը մոնտաժել են Կլյուգեն և Բեատե Մայնկա-Յելինգհաուսը:

## Զիգֆրիդ Բուբակի սպանություն
1977 թվականի ապրիլի 7-ին, ավագ հինգշաբթի օրը, Կարլսռուեում սպանվեց Գերմանիայի Գերագույն դատարանին կից գլխավոր դատախազ Զիգֆրիդ Բուբակը:

## Յուրգեն Պոնտոյի Առևանգման փորձ և սպանություն
1977 թվականի հուլիսի 30-ին սպանվեց 54-ամյա Յուրգեն Պոնտոն, «Դրեզդներ-բանկի» ղեկավարը: Նրան գնդակահարել են Օբերուրզելում իր սեփական տանը՝ առևանգման փորձի ժամանակ, դիմադրություն ցույց տալու ժամանակ։ Ակցիային մասնակցել են Բրիգիտտա Մոնհաուպտը, Քրիստիան Քլարը և Սյուզանա Ալբրեխտը, վերջինս Պոնտոյի սանուհու քույրն էր։

## Հանս Մարտին Շլեյերի Առևանգում
180px|мини|աջից|Հանս Մարտին Շլեյերը 1973 թվականին
1977 թվականի սեպտեմբերի 5-ին Քյոլնում մի խումբ Կարմիր բանակ կուսակցության անդամներ հարձակվել են մի մեքենայի վրա, որի մեջ է գտնվել Հանս Մարտին Շլեյերը (), Գերմանական արդյունաբերողների ֆեդերացիայի նախագահ, ՍՍ-ի նախկին օբերշտուրմֆյուրեր (): Նրա վարորդը՝ 41-ամյա Հայնց Մարցիսը (), ստիպված է եղել արգելակել, երբ ճանապարհին նրա դիմաց հանկարծակի սայլակ է հայտնվել։ Ուղեկցող ոստիկանական մեքենան չի կարողացել ժամանակին կանգ առնել և բախվել է Շլեյերի ավտոմեքենային։ RAF-ի մոտ 20 դիմակավորված անդամներ ավտոմատ զենքով կրակ են բացել այս երկու մեքենաների վրա՝ սպանելով Շլեյերի վարորդին և ոստիկանին՝ 20-ամյա Ռոլանդ Պիլերին, որը նստած է եղել վարորդի հետևում: Սպանվել են նաև ուղեկցող մեքենայի վարորդը՝ 41-ամյա Ռայնհոլդ Բրենդլեն և ևս մեկ ոստիկան՝ 24-ամյա Հելմութ Ուլմերը: Բրենդլեն և Պիլերը ստացել են ավելի քան քսան վիրավորում։

Շլայերին առևանգել են և պահել Քյոլնից ոչ հեռու գտնվող վարձակալված բնակարանում։ Նա ստիպված է եղել դիմել Հելմուտ Շմիդտի կառավարությանը՝ խնդրելով փոխանակել RAF-ի առաջին սերնդի բանտարկյալների հետ։ Շլեյերի գտնվելու վայրը որոշելու ոստիկանության բոլոր փորձերն անհաջող են եղել։

1977 թվականի հոկտեմբերի 18-ին բանտախցերում մահացած են հայտնաբերվել RAF-ի անդամ բանտարկյալներ Գուդրուն Էնսլինը, Յան-Կառլ Ռասպեն և Անդրեաս Բաադերը։ Ի պատասխան, առևանգողները գնդակահարել են Շլեյերին Ֆրանսիայի Մուլհաուս տանող ճանապարհին, նրա մարմինը թողնելով Շառլ Պեգի փողոցում գտնվող կանաչ Audi 100 մեքենայի բեռնախցիկում: Դին հայտնաբերվել է հաջորդ օրը, երբ նրանք զանգահարել են Շտուտգարտի «Deutsche Presse-Agentur» գրասենյակ և նշել մեքենայի գտնվելու վայրը:

## «Landshut» ինքնաթիռի գրավում
Երբ պարզ է դարձել, որ կառավարությունը, հիմնվելով երկու տարի առաջ Պետեր Լորենցի առևանգման փորձի վրա, հակված չէ զիջումների գնալ RAF-ի անդամները փորձել են լրացուցիչ ճնշում գործադրել՝ հոկտեմբերի 13-ին առևանգելով գերմանական *Lufthansa* ավիաընկերության «Landshut» բոինգ 737 
ինքնաթիռը։ Այս հարցում նրանց օգնել են պաղեստինյան «Պաղեստինի ազատագրման ժողովրդական ճակատի» անդամները։ Արաբական թերակղզով թռչելուց և կապիտան Յուրգեն Շումանի սպանությունից հետո ահաբեկիչները պատանդներով վայրէջք են կատարել Սոմալիի մայրաքաղաք Մոգադիշոյում:

thumb|250px|«Landshut»-ը վայրէջք է կատարում Քյոլնի օդանավակայանում, «GSG 9» հատուկ նշանակության ջոկատի և պատանդների հետ, լուսանկարը՝ Լյուդվիգ Վեգմանի (Ֆրանկֆուրտ, 1977 թվականի հոկտեմբերի 18)|left
Սոմալիի առաջնորդ Սիադ Բարեի հետ բանակցություններից հետո Արևմտյան Գերմանիայի կառավարությանը թույլտվություն է տրվել գրոհել «Lufthansa» 181 ինքնաթիռը: Գործողությունն իրականացվել է հոկտեմբերի 18-ին «GSG 9» հատուկ նշանակության ջոկատի կողմից, որը ձևավորվել է 1972 թվականի Մյունխենի Օլիմպիական խաղերի ահաբեկչությունից հետո: Հատուկ գործողության արդյունքում վիրավորվել է «GSG 9»-ի մեկ անդամ և մեկ բորտուղեկցորդուհի: Ահաբեկիչներից ողջ է մնացել միայն Շուգալիա Անդրեասը:

Նույն գիշեր Շտամմհայմի բանտում գտնվող RAF-ի անդամներից երեքին՝ Գուդրուն Էնսլինին, Յան Կարլ Ռասպեին և Անդրեաս Բաադերին մահացած են գտել իրենց խցերում։ Ի պատասխան դրան՝ Նիդերլանդներով Բելգիա տեղափոխված Շլայերը գնդակահարվել է առևանգողների կողմից։ Նրա մարմինը հայտնաբերվել է 1977 թվականի հոկտեմբերի 19-ին Ֆրանսիայի Մուլհաուս քաղաքում գտնվող մեքենաներից մեկում:

Ըստ պաշտոնական վարկածի՝ RAF-ի առաջին սերնդի առաջնորդներն ինքնասպան են եղել: Բաադերն ու Ռասպեն օգտվել են իրենց փաստաբանից գաղտնի կերպով ստացած ատրճանակներից, իսկ Էնսլինը կախվել է: Բացի այդ, Իրմգարդ Մելլերը, որը նույնպես գտնվել է այդ բանտում, ողջ է մնացել՝ չնայած կրծքի հատվածում ստացած դանակի չորս հարվածներին։ Ավելի ուշ նա հայտարարել է, որ ինքնասպանություն չի եղել, այլ անվտանգության աշխատակիցների կողմից իրականացված նպատակաուղղված սպանություն:

Նոյեմբերի 12-ին իր խցում կախված են գտել Ինգրիդ Շուբերտին։ RAF-ի առաջնորդների ինքնասպանության վարկածը մինչ օրս կասկածելի է որոշ հրապարակախոսների համար: 

«Landshut»-ի հետ կապված միջադեպից հետո Արևմտյան Գերմանիայի կառավարությունը հայտարարել է, որ այլևս երբեք չի բանակցի ահաբեկիչների հետ:

Դրանով ավարտվել է«Գերմանական աշունը»։ Եվ դրա հետևանքների շարքում հարկ է նշել, որ

## Ծանոթագրություններ

## Արտաքին հղումներ
* 1977: Немецкая осень-իրադարձությունների ժամանակագրություն և RAF-ի հայտարարություններ

Կատեգորիա:Ահաբեկչական գործողություններ
Կատեգորիա:Ահաբեկչական գործողություններ Գերմանիայում
Կատեգորիա:Գերմանիայի պատմություն